b'\n_START_ARTICLE_\nChelidura guentheri\n_START_SECTION_\nUtseende\n_START_PARAGRAPH_\nChelidura guentheri er skinnende, r\xc3\xb8dbrunt. Hodet, antenner og bein er lysere, mer gulaktige. Lengden er mellom 6-13\xc2\xa0millimeter, hunnen er generelt noe st\xc3\xb8rre enn hannen.  Andre fotledd er bredt og hjerteformet utvidet._NEWLINE_Chelidura guentheri kjennes lett p\xc3\xa5 \xc2\xabtangen\xc2\xbb p\xc3\xa5 bakkroppen, som brukes til forsvar, \xc3\xa5 fange byttedyr med og under parringsleken. Hannens tang er ganske stor og buet slik at den danner en nesten lukket sirkel. Men tuppene p\xc3\xa5 tangen ber\xc3\xb8rer ikke hverandre. Hunnens tang er mindre, ikke krummet og peker rett bakover. Tangen kan virke skremmende, men saksedyr er helt ufarlige.  _NEWLINE_Chelidura guentheri kan ligne vanlig saksedyr men skilles p\xc3\xa5 tangens utforming og at de har reduserte vinger og ikke kan fly. De er ogs\xc3\xa5 generelt noe mindre, finnes helst i skog og sjeldent i hager og hus.\n_START_SECTION_\nLevevis\n_START_PARAGRAPH_\nChelidurella guentheri har bitende munndeler og lever av forskjellig organisk f\xc3\xb8de og men kan gjerne ta mindre levende byttedyr. Skogsaksedyret lever i skog med noe d\xc3\xb8d ved, det vil si mer ur\xc3\xb8rt skog som ikke hogstp\xc3\xa5virket. De lever under l\xc3\xb8s bark i eikelunder, eldre edell\xc3\xb8vskog, eldre granskog og ganske glissen furuskog. Saksedyr er nattaktive og gjemmer seg om dagen. F\xc3\xb8r det lysner om morgenen leter de opp et fint sted \xc3\xa5 oppholde seg. _NEWLINE_Chelidura guentheri har ufullstendig forvandling, nymfene vokser seg gradvis mer og mer lik de voksne dyrene. Eggleggingen skjer p\xc3\xa5 v\xc3\xa5ren og forsommeren.\n_START_SECTION_\nUtbredelse\n_START_PARAGRAPH_\n(Chelidura acanthopygia) finnes sannsynligvis ikke i Norge, og at tidligere funn i stedet er den n\xc3\xa6rst\xc3\xa5ende arten Chelidura guentheri, det vil si at flere tidlige funn av C. acanthopygia trolig er feilbestemt. Det ser ut til at C. acanthopygia finnes lenger s\xc3\xb8r og \xc3\xb8st i Europa, og at det i nordvest dreier seg om arten C. guentheri.'